13 Jesu o ne a boetse a e-na le metsoalle e meng e neng e mo thusa mosebetsing oa boboleli le ka lintho tse fapakaneng. E meng ea metsoalle ea hae e ne e mo memela moo e lulang le ho mo phomosetsa ka lijo. (Luka 10:​38-42; Joh. 12:​1, 2) Ha e meng eona e ne e tsamaea le eena le ho arolelana lintho tse ling le eena. (Luka 8:3) Jesu o ne a e-na le metsoalle e thabelang ho mo thusa hobane e tseba hore le eena o tla e thusa. Ha Jesu a ne a etsetsa metsoalle ea hae lintho tse molemo, o ne a sa lebella hore e mo etsetse lintho tseo e ke keng ea li khona. Le hoja Jesu a ne a phethahetse o ne a ananela ha metsoalle ea hae e mo thusa. Ha ho potang hore e ne e mo thusa hore a lule a e-na le khotso.